Source: https://www.riigiteataja.ee/akt/429102015031
Timestamp: 2019-11-17 08:56:04+00:00

Document:
Tallinna taksoveonõuded – Riigi Teataja
Tallinna taksoveonõuded
Tallinna taksoveonõuded - sisukord
§ 2 Taksoveol kasutatavatele sõidukitele esitatavad nõuded
§ 3 Taksoveoteenuste hinnakiri
§ 4 Taksoveoteenuste hindade kõrgeimad lubatavad määrad
§ 5 Tallinna Linnavolikogu määruse muutmine
RT IV, 29.10.2015, 31
Vastu võetud 15.10.2015 nr 20
Määrus kehtestatakse kohaliku omavalitsuse korralduse seaduse § 22 lg 1 p 34, ühistranspordiseaduse § 13 lg 1 p-de 5 ja 12, § 55 lg 1, § 64 lg 10, § 66 lg 3 p-de 1, 2 ja 3 ja § 80 lg 2 ning Tallinna põhimääruse § 52 lg-te 2 ja 7 alusel.
1) taksoveol kasutatavatele sõidukitele esitatavad nõuded;
2) taksoveoteenuste hinnakirjale esitatavad nõuded;
3) taksoveoteenuste loetelu, millele vedaja võib hinna kehtestada;
4) taksoveoteenuste hindade kõrgeimad lubatavad määrad.
§ 2. Taksoveol kasutatavatele sõidukitele esitatavad nõuded
Et tagada sõitjate mugavus ja ohutus ning keskkonnasäästlikkus, peab taksoveol kasutatav sõiduk vastama järgmistele nõuetele:
1) sõiduk peab olema ehitatud sõitjate veoks, see peab olema kompaktne, ümberehitamata, avariitunnusteta, värvi- või roostekahjustusteta, puhas seest ja väljast ning tehniliselt sõidukorras;
2) sõidukil peavad olema ABS-pidurid ning vähemalt juhi- ja kõrvalistme eesmised turvapadjad;
3) sõiduki rehvide mõõdud peavad vastama taksomeetri kohandamistunnistuses toodud mõõtudele;
4) kuni viie istekohaga sõidukil peab olema vähemalt neli ust, kuue ja enama istekohaga sõidukil vähemalt kolm ust;
5) taksoveol kasutatava sõiduki pagasiruumi maht peab olema vähemalt 370 liitrit;
6) sõidukil peab olema töökorras konditsioneer või kliimaseade;
7) sõiduki heitmenorm peab vastama vähemalt Euro 5 standardile.
§ 3. Taksoveoteenuste hinnakiri
(2) Vedaja võib kehtestada päevase (kella 6-23) ja öise (kella 23-6) sõidukilomeetritasu, kui taksomeeter lülitub ümber automaatselt.
(4) Hinnakiri esitatakse püstvormingus A5-lehel, millel on kollasel taustal musta värvi eesti- ja ingliskeelne tekst. Teksti puhul kasutatakse poolpaksu kirja ja kirjatüüpi Arial Narrow. Tähemärgi vähim kõrgus on 5 mm ja numbritel 7 mm. Hinnad esitatakse eurodes, kasutades sümbolit €.
§ 4. Taksoveoteenuste hindade kõrgeimad lubatavad määrad
(1) Taksoveoteenuste hindade kõrgeimad lubatavad määrad on järgmised:
1) sõidualustustasu 5,50 eurot;
2) sõidukilomeetritasu 1,10 eurot;
3) ajatasu 24,20 eurot tunnis.
(2) Tallinna Linnavolikogu kehtestab uued taksoveoteenuste hindade kõrgeimad lubatavad määrad, kui kütuse jaemüügihind muutub kalendriaastas rohkem kui 30%.
§ 5. Tallinna Linnavolikogu määruse muutmine
Tallinna Linnavolikogu 7. veebruari 2013 määruses nr 9 „Tallinna Transpordiameti põhimäärus" tehakse järgmised muudatused: 1) paragrahvi 6 lõike 1 punkt 19 muudetakse ja sõnastatakse järgmiselt: „19) menetleda taksoveolubasid, sõidukikaarte ja sõidukijuhi teenindajakaarte ning korraldada seadusega kohalikule omavalitsusele pandud ülesandeid taksoveo valdkonnas;"; 2) paragrahvi 6 lõike 1 punkt 20 muudetakse ja sõnastatakse järgmiselt: „20) teostada järelevalvet taksoveolubade, sõidukikaartide, sõidukijuhi teenindajakaartide, liinilubade ja muude ameti tegevusest tulenevate erilubade nõuete ning sõlmitud avaliku teenindamise lepingute täitmise üle;".
(1) Määruse paragrahvi 2 punkt 7 jõustub 1. mail 2016. Enne 1. maid 2016 välja antud sõidukikaardid kehtivad nendes märgitud tähtajani ka juhul, kui sõiduki heitmenorm ei vasta käesoleva määruse paragrahvi 2 punktis 7 sätestatud Euro 5 standardile.
(2) Tallinna Linnavolikogu 19. juuni 2012 määrus nr 16 „Tallinna taksoveo eeskiri" tunnistatakse kehtetuks.
Lisa Taksoveoteenuste hinnakirja vorm

References: § 2

§ 3

§ 4

§ 5
 § 22
 § 13
 § 55
 § 64
 § 66
 § 80
 § 52

§ 2

§ 3

§ 4

§ 5